Agdud amaziɣ d agdud izedɣen tafṛiqt n ugafa, mi nettini Tamazɣa, seg teɣzut n isiwiyen illan deg utaram n miẓṛa ar tigzirin tiknariyin deg ugaraw anaṭlas, d seg ill agrakal ar tanezruft tamqrant .
Tella tsinant tanutlayt deg tmurt a ger teɛṛabt d tmaziɣt, maka ur tgi tsinant a tamatart i tsinant taẓuṛant. Nezmer ad nini mas amata n ugdud a d amaziɣ, ɣas llan wid iḍufen tutlayt nnsen tanamudt ilin wid tt ittun ttuɛeṛṛben maka sulen ḍufen udmawen aḍnin n tdelsa nnsen am ansayen (traditions), timyurin (habitudes), timelsa, tamguri taqbuṛt d uẓawan...
Ur nenni ad nessentel tafuyt s tassmi nini aqqa agdud amaziɣ d uzdig. La sselkanɣ is idneɣ ssarn izuṛan nniḍen tamurt am udayen, iferkann , ifiniqen, iṛumiyen, d waɛṛaben... maka s yat tmadrust ur izmirn ad isenfel tasnayt tadimugrafit n ugdud a slawan akkw iddɣ fsin deg imaziɣen asin ansayen nnsen ilin d yan ugmam seg tesnayt n tmagit tamaziɣt d yan uferdis n tbaɣurt nnes.
Nessen is ur d tutlayt ka iswettun tamagit n yan ugdud d is tga ɣas yan #uferdis ameskil (variable), maka akal d ufgan ad igan iferdisen imezgiten tt iswettun s izwar. Ig nezzga tiṭt deg umezruy n tmazɣa d deg tezrawin tinṭṛubulujiyin ad nentem, s war turda, mas d timmuzɣa d tamagit tazaykut d tmirant (actuelle) n tefriqt n ugafa s lawan akkw iddɣ ur d yiwi umezruy awd n ineɣmisen ɣef kra n uzwag ameqran seg ugmuḍ ɣer tmazɣa, neɣ kra n tgesri (extermination) mgal agdud amaziɣ am aynna isaren deg temrikt n ugafa akkw d tin unẓul i yigduden, mi qqaren ihinditn izeggwaɣen, s ufus n isbelyunitn d ineglizen.
Mqqar tga tutlayt yan uferdis ameskil deg tmagit d meqqar ur d ɣas nettat ad tt iswettun, ifukk ad nisin aqqa nettat d iman n ugdud, s wawal nniden, mala tedder tutlayt nnes ad idder d mala temmut awd netta ad immet am aynna isaren I ugdud afiniq, aferɛun, aṛami...heyya mek nexs ad iqqim ugdud amaziɣ iqan d ad nḍuf tutlayt nnes, mek uhu ad idwel d agdud anafuḍ.
Akken ad taf tutlayt ansa nnes deg tmurt nnes tḍuf tilawt nnes iqan d ad ttusemɣer afad ad tiɣiy ad tamẓ akkw igran n tudert s ungemḍ akkw deg usneɣmes d uslemd, teg tnawayt (standarisation) n tutlayt d uslugen nns d usemsasa nnes seg isragen i ɣa yawsan deg tenfalit a.
S uɣanib n : Muḥammad Belɣazali (#aselmad)
kab_Latn kab_Latn kab_Latn kab_Latn kab_Latn kab_Latn kab_Latn